CELEX: C2006/060/87
Language: da
Date: 2006-03-11 00:00:00
Title: Sag T-458/05: Sag anlagt den  30. december 2005  — Tegometall International mod KHIM

11.3.2006   
            
            
               DA
            
            
               Den Europæiske Unions Tidende
            
            
               C 60/46
            
         Sag anlagt den 30. december 2005 — Tegometall International mod KHIM
   (Sag T-458/05)
   (2006/C 60/87)
   Stævningen er affattet på tysk
   Parter
   
      Sagsøger: Tegometall International AG (Lengwil, Schweiz) (ved Rechtsanwalt H. Timmann)
   
      Sagsøgt: Kontoret for Harmonisering i det Indre Marked (Varemærker og Design)
   
      Andre parter i appelsagen: Wuppermann AG (Leverkusen, Tyskland)
   Sagsøgerens påstande
   
               —
            
            
               Afgørelse truffet den 21. oktober 2005 af Andet Appelkammer ved Harmoniseringskontoret i sag R 1063/2004-2, der blev meddelt sagsøgeren den 2. november 2005, som ændret ved det til afgørelsen udarbejdede korrigendum af 16. november 2005, der blev meddelt sagsøgeren den 23. november 2005,
               ændres, og begæringen af 23. juli 2003 om, at EF-varemærke nr. 001227743 erklæres ugyldigt, afvises subsidiært annulleres afgørelsen, og sagen hjemvises til fornyet behandling ved Andet Appelkammer.
            
         
               —
            
            
               Indgiveren af begæringen om, at EF-varemærket erklæres ugyldigt, tilpligtes at betale omkostningerne i forbindelse med ugyldighedssagen, klagesagen og nærværende sag.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: Ordmærket »TEK« for varer i klasse 6 og 20 (reoler og reoldele, særlig ophængningskurve til reoler, samtlige førnævnte varer af metal ikke af træ) — EF-varemærke nr. 1 227 743
   
      Indehaver af EF-varemærket: Sagsøgeren
   
      Indgiveren af begæringen om, at EF-varemærket erklæres ugyldigt: Wuppermann AG
   
      Annullationsafdelingens afgørelse: Afslag på begæringen om, at varemærket erklæres ugyldigt
   
      Appelkammerets afgørelse: Annullationsafdelingens afgørelse annulleres
   
      Søgsmålsgrunde: Tilsidesættelse af artikel 7, stk. 1, litra b) og c), i Rådets forordning nr. 40/94, da de faktiske omstændigheder, der blev lagt til grund af appelkammeret, ikke kunne begrunde slettelse af varemærket. Appelkammeret har desuden tilsidesat sagsøgerens ret til kontradiktion.